CELEX: 62011TN0575
Language: bg
Date: 2011-11-07 00:00:00
Title: Дело T-575/11: Жалба, подадена на 7 ноември 2011 г. — Inaporc/Комисия

28.1.2012   
            
            
               BG
            
            
               Официален вестник на Европейския съюз
            
            
               C 25/56
            
         
      Жалба, подадена на 7 ноември 2011 г. — Inaporc/Комисия
      (Дело T-575/11)
      (2012/C 25/108)
      Език на производството: френски
      
         Страни
      
      
         Жалбоподател: Interprofession nationale porcine (Inaporc) (Париж, Франция) (представители: H. Calvet, Y. Trifounovitch и C. Rexha, avocats)
      
         Ответник: Европейска комисия
      
         Искания на жалбоподателя
      
      Жалбоподателят иска от Общия съд:
      
                  —
               
               
                  да отмени решението от 29 юни 2011 г., държавна помощ № 10/2010 — Франция — Данък, предназначен за финансиране на национален междубраншов комитет по свиневъдство, C(2011) 4376 окончателен, все още непубликувано в Официален вестник на Европейския съюз, доколкото с това решение (i) се квалифицират като държавни помощи осъществяваните от INAPORC между 2004 и 2008 г. дейности в областта на техническата помощ, помощта за производството и пускането на пазара на качествени продукти, научноизследователската и развойна дейност, както и рекламата, и (ii) се квалифицират като ресурси на държавата, представляващи съставна част от посочените по-горе мерки за държавна помощ, доброволните задължителни вноски, които се използват за финансиране на тези дейности;
               
            
                  —
               
               
                  да осъди Комисията да заплати съдебните разноски.
               
            
         Правни основания и основни доводи
      
      В подкрепа на жалбата си жалбоподателят се позовава преди всичко на две правни основания.
      
                  1.
               
               
                  Първо правно основание, изведено от съществено процесуално нарушение, доколкото мотивите на обжалваното решение били недостатъчни с оглед на член 296 ДФЕС, тъй като решението не позволявало на жалбоподателя да разбере подбудите, накарали Комисията да счита, че в конкретния случай са изпълнени критериите, формулирани от съдебната практика на Съда на Европейския съюз относно държавните помощи.
               
            
                  2.
               
               
                  Второ правно основание, изведено от нарушение на член 107, параграф 1 ДФЕС, доколкото в обжалваното решение Комисията:
                  
                              —
                           
                           
                              квалифицирала събираните от Inaporc доброволни задължителни вноски като ресурси на държавата и дейностите, които посочената междубраншова организация развива и финансира посредством тези вноски, като дейности, които могат да се припишат на държавата;
                           
                        
                              —
                           
                           
                              стигала до извод за съществуването на селективно икономическо предимство, произтичащо от действията на Inaporc в полза на предприятията, осъществяващи дейност по производството, преработката и разпространението на свинско месо;
                           
                        
                              —
                           
                           
                              считала, че осъществяваните от Inaporc дейности могат до доведат до нарушения на конкуренцията, които могат да се припишат на държавните помощи.